Národné športové centrum

Dom Športu, Junácka 6,

831 04 Bratislava, Nové Mesto

+421 232 223 610



INTERNÁ SMERNICA č. 4/2023

**o používaní vlastných cestných motorových vozidiel pri pracovných cestách**

#### Článok I

**Úvodné ustanovenie**

1. Interná smernica o používaní vlastných cestných motorových vozidiel pri pracovných cestách sa vzťahuje na všetkých športovcov.
2. Interná smernica upravuje:
	* podmienky používania vlastných cestných motorových vozidiel (ďalej len „vlastné vozidlo“) pri pracovných cestách,
	* používanie vlastných vozidiel pri pracovných cestách
	* povinnosti športovca,
	* povinnosti Národného športového centra (ďalej len „NŠC“),
	* zodpovednosť za škodu,
	* záverečné a prechodné ustanovenie.
3. Interná smernica upravuje poskytovanie náhrad výdavkov za používanie vlastných cestných motorových vozidiel pri pracovnej ceste.

**Článok II**

##### Podmienky používania vlastných cestných motorových vozidiel

1. Športovec má k dispozícii služobné motorové vozidlá, ktorých používanie je prioritnejšie. Vlastníkom týchto vozidiel je NŠC. Ak však používa vlastné motorové vozidlo i napriek možnosti požičať si služobné motorové vozidlo, prináležia mu cestovné náhrady podľa Článku V bod 1.
2. Vlastné vozidlo bude športovec využívať v čase, mieste, spôsobom a v rozsahu cestovného príkazu NŠC.
3. Športovec podpísaním Dohody o používaní vlastného motorového vozidla na pracovnej (služobnej) ceste za cenu lístka verejnej dopravy (ďalej len „Dohoda“) vyhlasuje, že vlastné vozidlo bude využívať a prevádzkovať spôsobom primeraným jeho povahe a určeniu, spôsobom, ktorý je v súlade s príslušnými právnymi predpismi, najmä dopravnými predpismi a technickými normami súvisiacimi s prevádzkou vozidla tohto typu počas celej doby pracovnej (služobnej) cesty.

**Článok III**

**Používanie vlastných vozidiel pri pracovných cestách**

1. Vlastné vozidlo - každé cestné motorové vozidlo okrem vozidiel NŠC, bez ohľadu na vlastníctvo tohto motorového vozidla.
2. Použitie vlastného vozidla musí byť vopred schválené na riadne vyplnenom a zaevidovanom cestovnom príkaze. Evidencia cestovných príkazov sa spracúva na ekonomickom oddelení NŠC*.*
3. Po schválení cestovného príkazu je potrebné podpísať Dohodu ktorej platnosť je vymedzená schváleným Cestovným príkazom.
4. Vzor Dohody tvorí prílohu tejto Internej smernice.
5. Po skončení pracovnej cesty je športovec povinný predložiť vyúčtovanie náhrad na tlačive „Cestovný príkaz“.

Článok IV

**Povinnosti športovca**

1. Športovec musí mať pred nástupom na pracovnú (služobnú) cestu riadne vyplnený, schválený, evidovaný a podpísaný Cestovný príkaz v ktorom bude uvedené použitie vlastného vozidla. K cestovnému príkazu predloží schválenú a podpísanú Dohodu.
2. Vozidlo musí byť vo vyhovujúcom technickom stave.
3. Športovec dokladá NŠC k Dohode kópie nasledovných dokladov:
	* Vodičský preukaz
	* Zaplatené povinné zmluvné poistenie
	* Havarijné poistenie spolu s dokladom o úhrade poistenia
	* Technický preukaz
4. V prípade dopravnej nehody je športovec povinný:
	* ohlásiť nehodu príslušnému útvaru polície,
	* zotrvať na mieste nehody do príchodu polície,
	* zapísať si typ vozidla, EČV a meno priameho, resp. priamych účastníkov dopravnej nehody,
	* bezodkladne ohlásiť túto skutočnosť NŠC.

## Pokuty za porušenie dopravných predpisov si hradí športovec sám z vlastných prostriedkov a nie je možné ich zahrnúť do vyúčtovania cestovného príkazu.

## Článok V

## Povinnosti NŠC a rozsah náhrad

1. Národné športové centrum je povinné uhradiť športovcovi náhrady súvisiace s použitím vlastného vozidla a to podľa §7 ods. 10 zákona č. 283/2002 Z. z. o cestovných náhradách v znení neskorších predpisov (cena lístka za autobusovú dopravu resp. cena lístku II. triedy vlakovej prepravy).
2. Národné športové centrum je povinné preplácať vedľajšie výdavky spojené s prevádzkou vlastného vozidla:
	1. Poplatok za parkovanie
	2. Poplatok za diaľnicu
	3. Poplatok za použitie tunela, kompy a pod.
	4. Ostatné vedľajšie výdavky priamo súvisiace s pracovnou cestou

### Článok VI

**Zodpovednosť za škodu**

Účastníci tejto dohody sa dohodli, že prípadné škody na majetku (poistné udalosti) vzniknuté v súvislosti s používaním a prevádzkou vlastného vozidla na pracovnej (služobnej) ceste aj voči tretím osobám bude hradiť športovec a v prípade vzniku poistnej udalosti je športovec povinný túto bez zbytočného odkladu ohlásiť polícii a oznámiť NŠC.

# Článok VII

# Záverečné a prechodné ustanovenie

1. Zmeny a doplnky k tejto smernici vydáva riaditeľ NŠC.
2. Dodržanie ustanovení tejto smernice je pre športovcov NŠC záväzné a nedodržanie sa považuje za porušenie Zmluvy o spoločnom uskutočnení projektu podpory športovca – reprezentanta SR.
3. Táto smernica nadobúda účinnosť dňom 1. januára 2023.

V Bratislave, 1. januára 2023

Ing. Vladimír Baluška

Riaditeľ

Prílohy:

č. 1 - Dohoda o používaní vlastného motorového vozidla na pracovnej (služobnej) ceste za cenu lístka verejnej dopravy

Príloha 1:

 **D o h o d a o používaní vlastného motorového vozidla**

**na pracovnej (služobnej) ceste za cenu lístka verejnej dopravy**

uzatvorená podľa § 51 zákona č. 40/1964 Zb. Občiansky zákonník v platnom znení v spojení s § 195 ods. 3 zákona č. 311/2001 Z. z. Zákonník práce v platnom znení (ďalej len „dohoda“)

**medzi:**

1. **Organizácia:** Národné športové centrum

**IČO:** 30 85 39 23

**Sídlo:** Junácka 6, 831 04 Bratislava

**Riaditeľ**: Ing. Vladimír Baluška

**Osoba oprávnená na podpisovanie a uzatváranie dohody:** Ing. Beata Matušková Watzkeová

**Funkcia:** ekonóm

**(ďalej len ako „organizácia“)**

1. **Športovec (meno a priezvisko, kód športovca):**

**Dátum narodenia:**

**Adresa trvalého pobytu:**

**Šport:**

 **(ďalej ako „športovec“)**

**ČLÁNOK I.**

**Predmet dohody**

1. Predmetom dohody je úprava vzájomných vzťahov účastníkov tejto dohody pre použitie vlastného osobného motorového vozidla na pracovné (služobné) cesty športovca pri plnení pracovných (služobných) povinností športovca.
2. Predmetom tejto dohody je záväzok organizácie uhradiť športovcovi náhradu za používanie osobného motorového vozidla v rozsahu a za podmienok uvedených v tejto dohode.
3. Na základe tejto dohody bude športovec využívať osobné motorové vozidlo špecifikované v Článku II. Dohody, a to v čase, mieste, spôsobom a v rozsahu podľa cestovného príkazu NŠC na pracovnú (služobnú) cestu.

**ČLÁNOK II.**

**Podmienky použitia vozidla**

1. Športovec má k dispozícii služobné motorové vozidlá, ktorých používanie je pri pracovných cestách prioritné, ich vlastníkom je Národné športové centrum. Žiadosť o zapožičanie služobného motorového vozidla je nutné nahlásiť/dohodnúť min. 14dní pred nástupom na pracovnú cestu a to e-mailom p. Mgr. Juraj Sýkora juraj.sykora@sportcenter.sk.
2. V prípade vyťaženosti áut, resp. v prípade rozhodnutia športovca použiť vlastné motorové vozidlo sa bude pri náhradách cestovných výdavkov postupovať podľa §7 ods. 10 zákona č. 283/2002 Z. z. o cestovných náhradách v znení neskorších predpisov (cena lístka za autobusovú dopravu resp. cena lístku II. triedy vlakovej prepravy).
3. Športovec použije na pracovnej (služobnej) ceste motorové vozidlo EČV:

Továrenská značka a typ:

Osvedčenie o technickom preukaze č.:

Norma spotreby podľa technické preukazu: mesto:

 mimo mesto:

 kombinovaná:

 Vodičský preukaz č./vydaný kým/dňa:

1. Športovec vyhlasuje, že osobné motorové vozidlo uvedené v bode 2. tohto článku využíva a prevádzkuje a počas platnosti tejto dohody bude využívať a prevádzkovať spôsobom primeraným jeho povahe a určeniu, spôsobom určeným výrobcom, spôsobom , ktorý je v súlade s príslušnými právnymi predpismi, najmä dopravnými predpismi a technickými normami súvisiacimi s prevádzkou vozidla tohto typu; športovec sa súčasne zaväzuje dodržiavať vyhlásenie uvedené v tomto odseku počas celej doby platnosti tejto dohody.
2. Športovec dokladá poistnou zmluvou uvedenou v prílohe, že má uzatvorené poistenie pre prípad poškodenia, zničenia alebo odcudzenia motorového vozidla (havarijné poistenie) spolu s dokladom o úhrade tohto poistenia.
3. Športovec taktiež pri podpise tejto dohody odovzdá NŠC kópiu technického preukazu, dokladu o uzatvorení a trvaní PZP.
4. Účastníci dohody sa dohodli, že prípadné škody na majetku (poistné udalosti) vzniknuté v súvislosti s používaním a prevádzkou motorového vozidla na pracovnej (služobnej) ceste aj voči tretím osobám bude hradiť športovec a v prípade vzniku poistnej udalosti je športovec povinný túto bez zbytočného odkladu ohlásiť polícii a oznámiť NŠC.

**ČLÁNOK III.**

**Náhrady cestovných výdavkov**

1. Športovcovi prináleží náhrada cestovných výdavkov pri pracovnej (služobnej) ceste podľa §7 ods. 10 zákona č. 283/2002 Z. z. o cestovných náhradách v znení neskorších predpisov (cena lístka za autobusovú dopravu resp. cena lístku II. triedy vlakovej prepravy).
2. Všetky ostatné náklady spojené s používaním vlastného motorového vozidla si hradí vlastník vozidla sám, ibaže by ich vynaloženie malo priamu súvislosť s pracovnou cestou športovca (tzv. potrebné vedľajšie výdavky) v zmysle §4 ods. 1 zákona č. 283/2002 Z. z. o cestovných náhradách v platnom znení.
3. Pri poskytovaní náhrady sa vychádza z použitia najhospodárnejšieho a najefektívnejšieho variantu prepravy.

**ČLÁNOK IV.**

**Záverečné ustanovenia**

1. Športovec je povinný pred uskutočnením pracovnej (služobnej) cesty mať schválený cestovný príkaz.
2. Táto dohoda nadobúda platnosť dňom nástupu na pracovnú (služobnú) cestu, ktorý je uvedený v cestovnom príkaze. Dohoda nadobúda účinnosť dňom nasledujúcom po jej zverejnení v Centrálnom registri zmlúv vedenom Úradom vlády Slovenskej republiky.
3. Táto dohoda sa uzatvára na dobu určitú – počas trvania pracovnej cesty.
4. Účastníci dohody vyhlasujú, že si túto dohodu prečítali, jej obsahu porozumeli, že bola uzavretá na základe ich slobodnej vôle, nie v tiesni alebo za nápadne nevýhodných podmienok a na znak súhlasu s ňou ju podpísali.

V Bratislave dňa

 ------------------------------------- ------------------------------------

 Športovec Poverená osoba

Prílohy:

Osvedčenie o evidencii vozidla - kópia

Osvedčenie o platnosti technickej a emisnej kontroly – kópia

Potvrdenie o poistené zodpovednosti za škodu spôsobenú prevádzkou motorového vozidla - kópia

Potvrdenie o havarijnom poistení - kópia

Vodičské oprávnenie – kópia